《山中吟》
宋代·释文珦

偶为山中游，遂作山中住。
猿鹤尽相忘，不记山前路。
架有古仙书，立言谈信去。
往往赜其玄，颇有会心处。
乃知筌蹄作，意本在鱼兔。
观象既得之，自可略章句。
童竖难与言，趺坐入禅度。
万事静中忘，不省白日莫。
野云忽飞来，宿我檐间树。
知我无所著，飘然又飞去。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。